CELEX: E2012P0007(01)
Language: fi
Date: 2016-12-07 00:00:00
Title: DB Schenkerin 7 päivänä joulukuuta 2016 EFTAn valvontaviranomaista vastaan nostama kanne (Asia E-7/12 COSTS)

9.3.2017   
            
            
               FI
            
            
               Euroopan unionin virallinen lehti
            
            
               C 73/21
            
         DB Schenkerin 7 päivänä joulukuuta 2016 EFTAn valvontaviranomaista vastaan nostama kanne
   (Asia E-7/12 COSTS)
   (2017/C 73/11)
   Schenker North AB, Schenker Privpak AB ja Schenker Privpak AS, yhdessä ’DB Schenker’, asiamiehenään asianajaja Jon Midthjell, Advokatfirmaet Midthjell AS, Grev Wedels plass 5, NO-0151 Oslo, Norja, on nostanut 7 päivänä joulukuuta 2016 EFTAn tuomioistuimessa kanteen EFTAn valvontaviranomaista vastaan.
   Kantaja pyytää tuomioistuinta antamaan seuraavan määräyksen:
   
               1.
            
            
               Jäljellä olevien kulujen määrä, joka EFTAn valvontaviranomaisen on maksettava Schenker North AB:lle, Schenker Privpak AB:lle ja Schenker Privpak AS:lle, on yhteensä 125 657 euroa.
            
         
               2.
            
            
               Määrästä on maksettava viivästyskorkoa päivästä, jona tämä määräys annetaan osapuolille tiedoksi, päivään, jona maksu tosiasiallisesti suoritetaan. Viivästyskorkona käytetään Euroopan keskuspankin perusrahoitusoperaatioihinsa soveltaman korkokannan mukaista, erääntymiskuukauden ensimmäisenä päivänä voimassa olevaa korkoa korotettuna kolmella ja puolella prosenttiyksiköllä.
            
         Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
               —
            
            
               Kantajat, joista käytetään yhdessä nimitystä ’DB Schenker’, harjoittavat maa-, meri- ja raideliikennettä Norjassa, Ruotsissa ja Tanskassa. DB Schenker oli EFTAn tuomioistuimessa kantajana asiassa E-7/12 vastaan EFTAn valvontaviranomainen.
            
         
               —
            
            
               EFTAn tuomioistuimen työjärjestyksen 70 artiklan 1 kohdassa sanotaan näin:
               
                  ”Jos oikeudenkäyntikulujen korvaamisesta syntyy riita, tuomioistuin ratkaisee sen antamalla määräyksen asianosaisen pyynnöstä ja vastapuolen huomautukset kuultuaan.”
               
            
         
               —
            
            
               Asiassa E-7/12 annetussa tuomiossa EFTAn tuomioistuin määräsi EFTAn valvontaviranomaisen maksamaan laiminlyönnistä aiheutuneet kulut sekä puolet kantajien kuluista, jotka aiheutuivat sopimussuhteen ulkopuolista vastuuta koskevasta kanteesta.